ศาลล้มละลายกลางเลื่อนนัด GSTEL ไต่สวนกรณีขอฟื้นฟูกิจการเป็น 7-9 ส.ค.61
ศาลล้มละลายกลางเลื่อนนัด GSTEL ไต่สวนกรณีขอฟื้นฟูกิจการเป็น 7-9 ส.ค.61
1 มิ.ย. 2561

สืบเนื่องจาก เมื่อวันที่ 14 พ.ย.60 บริษัท จี สตีล จำกัด (มหาชน) หรือ GSTEL ยื่นคำร้องขอฟื้นฟูกิจการของบริษัทต่อศาลล้มละลายกลาง เนื่องจากมีภาระหนี้สินล้นและไม่มีความสามารถในการชำระหนี้ที่มีการทวงถาม และมีความเสี่ยงที่จะถูกฟ้องล้มละลายหรือถูกยึดทรัพย์ โดยศาลล้มละลายกลางได้รับคำร้องขอฟื้นฟูกิจการของบริษัทเป็นที่เรียบร้อยแล้ว เมื่อวันที่ 15 พ.ย. 60 และจะนัดไต่สวนในวันที่ 26 ก.พ.61
ล่าสุดวันนี้ (1 มิ.ย.61) GSTEL แจ้งข้อมูลผ่านระบบสารสนเทศตลาดหลักทรัพย์แห่งประเทศไทย ว่า ขณะนี้ศาลล้มละลายกลางได้มีคำสั่งนัดไต่สวนคำร้องขอฟื้นฟูกิจการในวันที่ 7-9 ส.ค.61
อย่างไรก็ตาม หากบริษัทมีความคืบหน้าเกี่ยวกับการขอฟื้นฟูกิจการของบริษัทเพิ่มเติมประการใดจะรายงานให้ทราบต่อไป